Årsregnskab Når Toms Liga-klubben Aalborg DH om tre uger fremlægger sit årsregnskab, bliver det igen et dokument præget af røde tal. Ifølge Morgenavisen Jyllands-Posten, der har talt med en af ejerne, Jesper Skovsgaard, ender underskuddet formentlig i størrelsesordenen seks millioner kroner. Mere kapital Det betyder, at klubben for tredje år i træk er nødt til at have tilført flere penge for at leve op til Dansk Håndbold Forbunds krav om en egenkapital på mindst 25 procent af lønudgifterne til spillerne. Pengene værd? Jesper Skovsgaard, der er én af de tre investorer, der overtog klubben for nogle år siden, har dog endnu ikke gjort op med sig selv og sine partnere, om det er pengene værd. Bestyrelsesmøde lørdag - Vi har bestyrelsesmøde på lørdag. Så må vi se, hvad der sker derefter. Vi er nødt til at tage en alvorlig beslutning meget snart. Vi havde håbet, at der ville komme opbakning til projektet, men det er ikke sket. Derfor bliver vi ikke ved med at hælde penge i Aalborg DH på denne måde, siger Skovsgaard til Jyllands-Posten. Mangler sponsorer Skovsgaard forklarer endvidere, at manglende sponsoropbakning er grunden til, at det fortsat halter på den økonomiske side, og han bebuder samtidig, at der bliver skåret kraftigt i spillertruppen og udgifterne i det hele taget, hvis investorgruppen vælger at blive. Tvangsnedrykning Skulle Aalborg DH ikke får den nødvendig kapitalindsprøjtning, tvangsnedrykkes klubbens ifølge DHF's reglement.

Opsummering:
Et nyt millionunderskud er på vej i Toms Liga-klubben Aalborg DH, og ejerne har endnu ikke besluttet sig for, om de fortsat vil poste penge i foretagendet.